2020. aasta Eurovisiooni lauluvõistlus

2020. aasta Eurovisiooni lauluvõistlus pidi olema 65. Eurovisiooni lauluvõistlus. Võistlus pidi toimuma Hollandis Rotterdamis pärast riigi võitu 2019. aasta konkursil Iisraelis Tel Avivis lauluga "Arcade", mida esitas Duncan Laurence. 

See oleks olnud viies kord, kui Holland võõrustab Eurovisiooni lauluvõistlust, viimane lauluvõistlus toimus seal 1980. aastal. Lisaks on Eurovisioon toimunud Hollandis veel aastatel 1958, 1970 ja 1976.

65. lauluvõistluse poolfinaalid pidid toimuma 12. ja 14. mail ning finaal 16. mail 2020.

Võistlusel pidi osalema 41 riiki, sealhulgas eelmiselt lauluvõistluselt puudunud Ukraina ja Bulgaaria. Võistluselt puuduvad 2020. aastal Ungari ja Montenegro.

Üritus jäi ära 2019.–2020. aasta koroonapandeemia tõttu.

 Asukoht 
pisi|Rotterdam Ahoy, 2020. aasta Eurovisiooni lauluvõistluse toimumiskoht Rotterdamis
2020. aasta konkursi korraldamise ettevalmistused algasid 19. mail 2019 kohe pärast seda, kui Holland võitis 2019. aasta konkursi Tel Avivis. Konkursil osalenud Euroopa Ringhäälingute Liidu (EBU) tegevjuht Jon Ola Sand andis Hollandi ringhäälinguorganisatsioonile AVROTROSile vajalikud dokumendid ja USB mälupulga, mille abil saab alustada järgmise võistluse ettevalmistusi. AVROTROS on valmis üritust tootma koos tütarorganisatsiooni Nederlandse Omroep Stichtingiga (NOS) ja ringhäälinguorganisatsiooni Nederlandse Publieke Omroepiga (NPO).

 Toimumiskoht 
Hollandi peaministri Mark Rutte sõnul olid mitmed linnapead juba oma kohalike omavalitsuste nimel pakkumisi teinud, edastades talle tekstsõnumeid mõne tunni jooksul pärast Laurence'i võitu. Ülejäänud kandideerivad linnad olid Rotterdam ja Maastricht.

30. augustil 2019 teatati, et võistlus toimub Rotterdamis.

 Formaat 

 Visuaalne kujundus 
2020. aasta Eurovisiooni lauluvõistluse tunnuslause on "Open Up" ('avane'). Logo avaldati 28. novembril 2019 ja selle on kujundanud CLEVER°FRANKE. Logo on abstraktne kujutis 2020. aasta Eurovisiooni lauluvõistlusel osaleva 41 riigi lipuvärvidest, mis on järjestatud debüüdiaasta järgi.

 Lavakujundus 
2020. aasta Eurovisioon lauluvõistluse lavakujundus avaldati 2. detsembril 2019. See on inspireeritud võistluse tunnuslausest "Open Up" ja tüüpilisest Hollandi tasasest maastikust. Lavakujunduse autor on Saksa lavakujundaja Florian Wieder, kes on kujundanud ka 2011., 2012., 2015., 2017., 2018. ja 2019. aasta Eurovisiooni lauluvõistluse lavad.

 Õhtujuhid 
250px|thumb|Chantal Janzen, Jan Smit ja Edsilia Rombley
Eurovisiooni lauluvõistluse õhtujuhid pidid olema näitleja ja saatejuht Chantal Janzen, laulja Edsilia Rombley ning laulja Jan Smit. Edsilia Rombley esindas Hollandit 1998. ja 2007. aasta Eurovisiooni lauluvõistlusel. 10. veebruaril 2020 avaldati, et lisaks otsesaadete õhtujuhtidele juhitakse õhtut ka Eurovisiooni veebipõhiste kanalite kaudu ning et õhtujuht internetis on üks Hollandi tuntumaid juutuubereid ja meigikunstnikke NikkieTutorials, kodanikunimega Nikkie de Jager.

 Grupid 
28. jaanuaril 2020 toimus loosimine, millega selgitati välja, millised riigid osalevad esimeses ja millised teises poolfinaalis ning kas vastavate poolfinaalide esimeses või teises pooles. Samuti loositi välja, millises poolfinaalis hääletavad suure viisiku riigid (Prantsusmaa, Saksamaa, Hispaania, Suurbritannia ja Itaalia) ning korraldaja.

Riigid jaotati gruppidesse kümne eelneva aasta hääletamistavade põhjal, et ennetada olukorda, kus poolfinaalis osaleb väga palju ühe piirkonna riike, mille tavaks on üksteise poolt hääletada.
Grupp 1Grupp 2Grupp 3Grupp 4Grupp 5 































 Osalevad riigid 
Euroopa Ringhäälingute Liit (EBU) teatas 13. novembril 2019, et 2020. aasta Eurovisiooni lauluvõistlusel osaleb 41 riiki. Ukraina ja Bulgaaria naasevad pärast 2019. aasta Eurovisiooni lauluvõistluselt puudumist. Montenegro ja Ungari eemaldusid 2020. aasta lauluvõistluselt.

  – Montenegro ringhääling Radio i Televizija Crne Gore (RTCG) kinnitas septembris 2019 riigi osalemist 65. Eurovisiooni lauluvõistlusel. Novembris teatas RTCG aga, et nende osalemine pole võimalik, kuid RTCG peadirektor Božidar Šundić lükkas väite ümber. Montenegrot ei olnud siiski lõplikus osalejate nimekirjas ja RTCG avaldas hiljem, et Montenegro eemaldus tagasihoidlike tulemuste ja finantsprobleemide tõttu. Rahaga, mis oli algselt mõeldud lauluvõistluse osavõtutasuks, osteti RTCG töötajatele uued autod.

  – Ungari ringhääling Médiaszolgáltatás-támogató és Vagyonkezelő Alap (MTVA) teatas oktoobris 2019, et "A Dali", Ungari Eurovisiooni eelvooru alates aastast 2012, ei kasutata Ungari esindaja valimiseks 2020. aasta Eurovisiooni lauluvõistlusele ning et "A Dal" peaks keskenduma rohkem Ungari muusikamaailma toetamisele. Ametlikku põhjendust küll ei antud, aga Ungari eemaldus võistlusest LGBT vastase mõtteviisi tõusu ajal ungarlaste ja MTVA juhtkonna seas; võistlust on nimetatud Ungari paremäärmusliku valitsuse jaoks "liiga geiks" – üks Viktor Orbáni pooldajast teleajakirjanik nimetas lauluvõistlust "homoseksuaalseks flotilliks" ning väitis, et lauluvõistlusel mitteosalemine teeks ungarlaste vaimsele tervisele head. Ungarit ei olnud lõplikus osalejate nimekirjas.

 Teised riigid 

 EBU tegevliikmed 

  – Andorra ringhääling Ràdio i Televisió d'Andorra (RTVA) teatas märtsis 2019, et nad on valmis Kataloonia ringhäälinguga Televisió de Catalunya (TVC) Eurovisiooni lauluvõistlusel osalemisel koostööd tegema. Need ringhäälingud tegid koostööd ka aastal 2004, kui Andorra debüteeris. Mais 2019 kinnitas RTVA 2020. aasta lauluvõistlusel mitteosalemist. Andorra valitsev erakond Demokraadid Andorra Eest (Demòcrates per Andorra) teatas novembris 2019, et RTVA plaanib Eurovisiooni lauluvõistlusele naasta, kuid enne tuleb teha kulude hindamine. Andorra naasmist Eurovisiooni lauluvõistlusele on toetanud Andorra turismiministeerium ja paljud endised Andorra esindajad Eurovisiooni lauluvõistlusel.
  – detsembris 2018 teatas Bosnia ringhäälingu Bosanskohercegovačka radiotelevizija (BHRT) juhataja Lejla Babović, et BHRT peamine eesmärk on lauluvõistlusele naasta, kuid 250 000–300 000 eurone osavõtutasu ja halb finantsjuhtimine teeb riigi osavõtu 2020. aasta võistlusel keeruliseks. Juulis 2019 kinnitas BHRT oma mitteosalemist. Põhjuseks nimetati EBU poolt ringhäälingu suure võla tõttu kehtestatud sanktsioonid.
  – kuna Luksemburg polnud lauluvõistlusel osalenud aastast 1993, oli 2019. aasta lauluvõistlusele naasmisele kasvav nõudlus. 1973. aastal Luksemburgi esindanud ja lauluvõistluse võitnud laulja Anne-Marie David ütles mais 2019, et ta toetab Luksemburgi naasmist 2020. aasta võistlusele. Samuti esitati fännide petitsioon võistlusel osalemiseks nii Luksemburgi ringhäälingule RTL Télé Lëtzebuergile (RTL), kui ka Luksemburgi Saadikutekotta. Petitsioonis väidetakse, et Luksemburgi mitteosalemise põhjenduseks toodud finantsprobleeme ja 150 000 euro suuruse osavõtutasu puudumist on raske uskuda, tuues võrdluseks väikeriigi San Marino, mis on alates 2011. aastast igal aastal lauluvõistlusel osalenud. Varasematel aastatel on RTL mitteosalemist põhjendanud finantsprobleemidega. Samuti väideti, et pärast Eurovisiooni lauluvõistluse suurenemist ja uue hääletussüsteemi kasutuselevõtmist oleks Luksemburgi edu ebatõenäoline. Juulis 2019 teatas RTL, et Luksemburg ei osale 2020. aasta lauluvõistlusel, kuna see tekitaks ringhäälingule rahalise pinge, ja et nad keskenduvad muusika ja meelelahutuse asemel pigem uudissisule.
  – Monaco ringhääling TMC kinnitas augustis 2019, et nad ei osale 2020. aasta lauluvõistlusel.
  – Slovakkia ringhääling Rozhlas a televízia Slovenska (RTVS) teatas juunis 2019, et nad ei osale 2020. aasta lauluvõistlusel slovakkide huvi puudumise tõttu.
  – EBU teatas septembris 2019, et Türgi ringhääling Türkiye Radyo ve Televizyon Kurumu (TRT) ei ole esitanud lauluvõistlusel osalemiseks vajalikke dokumente.

 EBU assotsieerunud liikmed 

  – novembris 2018 teatas lauluvõistluse tegevjuht Jon Ola Sand, et Kasahstani osavõttu lauluvõistlusel tuleb arutada võistluse referendirühmaga. Kasahstani ringhäälingut "Хабар" Агенттігі-t (Habar Agenttigi) on varem kutsutud laste Eurovisiooni lauluvõistlusele, kuid see ei mõjuta nende osavõttu emavõistlusel. EBU teatas septembris 2019, et neil ei olnud kavatsust Kasahstani 2020. aasta lauluvõistlusele kutsuda.

 EBU mitteliikmed 

  – Kosovo ringhäälingu Radio Televizioni i Kosovës (RTK) tolleaegne peadirektor Mentor Shala teatas juunis 2018, et RTK veel taotleb täielikku EBU liikmesust ja loodab 2020. aasta lauluvõistlusel debüteerida. EBU 82. Peaassambleel juunis 2019 hääletasid EBU liikmed Rahvusvahelise Telekommunikatsiooni Liidu (ITU) liikmesuse tühistamise vastu EBU-ga liitumise tingimusena, mistõttu RTK ei jõuaks 2020. aasta lauluvõistluse ajaks EBU-ga liituda.
  – Liechtensteini ringhääling 1 FL TV teatas augustis 2019, et nad on välistanud 2020. aasta lauluvõistlusel debüteerimise. Ringhääling on ka varem proovinud EBU liikmeks saada, kuid plaanid katkesid, kui ringhäälingu juhataja Peter Kölbel ootamatult suri. Samuti oleks ringhäälingul vaja EBU liikmeks saamise kulude katmiseks ja lauluvõistluse osavõtutasu maksmiseks Liechtensteini valitsuse toetust.

 Varem Eurovisioonil esinenud artistid 
pisi|left|140px|Senhit
Austria esindaja Vincent Bueno oli 2017. aastal Nathan Trenti taustalaulja.

Põhja-Makedoonia esindaja Vasil oli 2019. aastal Tamara Todevska taustalaulja.

Rootsit esindava ansambli The Mamas liikmed Loulou Lamotte, Ashley Haynes ja Dinah Yonas Manna olid 2019. aastal John Lundviki taustalauljad.

Kreeka esindaja Stefania esindas 2016. aasta laste Eurovisiooni lauluvõistlusel Hollandit ansambli Kisses liikmena.

Malta esindaja Destiny Chukunyere oli 2015. aasta laste Eurovisiooni lauluvõistluse võitja ning 2019. aastal oli ta Michela Pace taustalaulja.

Moldova esindaja Natalia Gordienko esines 2006. aasta Eurovisiooni lauluvõistlusel koos Connect-R-i ja Arseniumiga, esitades laulu "Loca".

Serbia ansambli Hurricane liige Sanja Vučić esindas oma riiki 2016. aasta Eurovisiooni lauluvõistlusel lauluga "Goodbye (Shelter)". Ksenija Knežević, samuti ansambli Hurricane liige, oli 2015. aastal oma isa, Montenegro esindaja Knezi taustalaulja.

San Marino esindaja Senhit esindas oma riiki 2011. aasta Eurovisiooni lauluvõistlusel lauluga "Stand By".

 Poolfinaalid 
pisi|   
 Esimene poolfinaal 
 Pidi toimuma 12. mail 2020 Hollandis Rotterdamis.
 Pidi osalema 17 riiki.
 Pidi hääletama 20 riiki: osalevad riigid, Holland, Saksamaa ja Itaalia.

JrkRiikKeelEsitajaLaulu pealkiriTõlge1.ingliseThe Mamas"Move""Liiguta"2.valgeveneVAL"Da vidna" ("Да відна")"Koiduni"3.ingliseMontaigne"Don't Break Me""Ära murra mind"4.ingliseVasil"You""Sina"5.sloveeniAna Soklič"Voda""Vesi"6.ingliseThe Roop"On Fire""Põleb"7.ingliseLesley Roy"Story of My Life""Minu elu lugu"8.ingliseLittle Big"Uno""Üks"9.ingliseHooverphonic"Release Me""Vabasta mind"10.ingliseDestiny Chukunyere"All of My Love""Kõik minu armastus"11.horvaadiDamir Kedžo"Divlji vjetre""Metsikud tuuled"12.inglise, jaapaniEfendi"Cleopatra""Kleopatra"13.ingliseSandro Nicolas"Running""Jooksmine"14.ingliseUlrikke Brandstorp"Attention""Tähelepanu"15.inglise, amharaEden Alene"Feker Libi" ("ፍቅር ልቤ")"Armastan südant"16.ingliseRoxen"Alcohol You""Alkoholi sa"17.ukrainaGo_A"Solovey" ("Соловей")"Ööbik"

 Teine poolfinaal 
 Pidi toimuma 14. mail 2020 Hollandis Rotterdamis.
 Pidi osalema 18 riiki.
 Pidi hääletama 21 riiki: osalevad riigid, Prantsusmaa, Hispaania ja Suurbritannia.

JrkRiikKeelEsitajaLaulu pealkiriTõlge1.ingliseStefania"Superg!rl""Supertüdruk"2.ingliseUku Suviste"What Love Is""Mis on armastus"3.ingliseVincent Bueno"Alive""Elus"4.ingliseNatalia Gordienko"Prison""Vangla"5.ingliseSenhit"Freaky!""Freaky!"6.ingliseBenny Cristo"Kemama""Kemama"7.serbiaHurricane"Hasta la vista""Nii kaua"8.ingliseAlicja Szemplińska"Empires""Impeeriumid"9.ingliseDaði og Gagnamagnið"Think About Things""Mõelge asjadele"10.prantsuseGjon's Tears"Répondez-moi""Vasta mulle"11.ingliseBen & Tan"Yes""Jah"12.ingliseArilena Ara"Fall from the Sky""Kukkuda taevast"13.ingliseAksel"Looking Back""Tagasi vaatama"14.ingliseAthena Manoukian"Chains on You""Ketid sinu peal"15.portugaliElisa"Medo de sentir""Hirm tunde ees"16.ingliseThornike Kiphiani"Take Me As I Am""Võtke mind sellisena nagu ma olen"17.ingliseVictoria"Tears Getting Sober""Pisarad lähevad kaineks"18.ingliseSamanta Tīna"Still Breathing""Hingab endiselt"

 Finaal 

 Pidi toimuma 16. mail 2020 Hollandis Rotterdamis.
 Pidi osalema 26 riiki.
 Pidi hääletama kõik riigid.

JrkRiikKeelEsitajaLaulu pealkiriTõlge—hispaaniaBlas Cantó"Universo""Universum"23ingliseJeangu Macrooy"Grow""Kasvada"—itaaliaDiodato"Fai rumore""Teha müra"—prantsuse, ingliseTom Leeb"The Best in Me""Parim minus"—ingliseBen Dolic"Violent Thing""Vägivaldne asi"—ingliseJames Newman"My Last Breath""Minu viimane hingetõmme"
 Viited 

 Märkused 

 Välislingid 

 Ametlik koduleht
 Eurovisioon.ee
 ERR-i Eurovisiooni-teemaline veebileht

Kategooria:Eurovisioon
Kategooria:Rotterdam
Kategooria:2020. aasta muusikas